വാക്സിനേഷന് 25 കേന്ദ്രങ്ങളില് കണ്ണൂര്: ജില്ലയില് ഇന്ന് 25 കേന്ദ്രങ്ങളില് കോവിഡ് വാക്സിനേഷന് ഉണ്ടായിരിക്കും. എല്ലാ കേന്ദ്രങ്ങളിലും കോവാക്സിനാണ് നല്കുക. ഒന്നാം ഡോസ് 60 വയസിനു മുകളിലുള്ളവര്ക്കും രണ്ടാം ഡോസ് 18 വയസിനു മുകളില് പ്രായമുള്ള പൊതുവിഭാഗത്തിനുമാണ് നല്കുക. എല്ലായിടത്തും സ്പോട്ട് രജിസ്ട്രേഷന് ആയിരിക്കും. സ്പോട്ട് വാക്സിനേഷന് പോകുന്നവര് അതത് വാര്ഡുകളിലെ ആരോഗ്യ പ്രവര്ത്തകര്,ആശ പ്രവര്ത്തകര്, വാര്ഡ് മെംബര്മാര് എന്നിവര് വഴി മുന്കൂട്ടി അപ്പോയിന്റ്മെന്റ് എടുത്ത് വാക്സിന് ലഭ്യത ഉറപ്പ് വരുത്തിയതിന് ശേഷം മാത്രമേ വാക്സിനേഷന് കേന്ദ്രങ്ങളില് എത്തേണ്ടതുള്ളൂ. വാക്സിനേഷന് കേന്ദ്രങ്ങളില് കോവിഡ് മാനദണ്ഡം കര്ശനമായി പാലിക്കുന്നുവെന്ന് ഉറപ്പുവരുത്തണം. സംസ്ഥാന ഗവണ്മെന്റിന്റെ വെബ്സൈറ്റ് വഴി കോവിഡ് വാക്സിനേഷനു വേണ്ടി മുന്ഗണനാക്രമത്തില് അപേക്ഷിച്ച് അപ്പ്രൂവ് കിട്ടിയിട്ടുണ്ടെങ്കില് covid19. kerala.gov.in വെബ് സൈറ്റില് വാക്സിനേഷന് റിക്വസ്റ്റ് സ്റ്റാറ്റസ്ല് വാക്സിനേഷന് സെന്റര് ലഭിച്ചിട്ടുണ്ടോ എന്നത് പരിശോധിക്കുകയുംആദ്യത്തെയും രണ്ടാമത്തെയും വാക്സിന് എടുത്തതിനു ശേഷം ഓരോ പ്രാവശ്യവും സര്ട്ടിഫിക്കറ്റ് ജനറേറ്റ് ചെയ്തിട്ടുണ്ടോ എന്ന് ഉറപ്പ് വരുത്തുകയും വേണം. സര്ട്ടിഫിക്കറ്റ് ലഭ്യമായില്ലെങ്കില് അന്ന് തന്നെ അതത് വാക്സിനേഷന് കേന്ദ്രത്തെ സമീപിക്കണം. വാക്സിനേഷനുമായി ബന്ധപ്പെട്ട സംശയങ്ങള്ക്ക് ഫോണ് : 8281599680, 8589978405, 8589978401. രാവിലെ ഒമ്ബത് മുതല് വൈകുന്നേരം ആറു വരെ. ആര്ടിപിസിആര് പരിശോധന കണ്ണൂര്: ജില്ലയില് ഇന്ന് മൊബൈല് ലാബ് സംവിധാനം ഉപയോഗിച്ച് സൗജന്യ കോവിഡ് ആര്ടിപിസിആര് പരിശോധന നടത്തും. ചന്തപ്പുര സബ്സെന്റര് കടന്നപ്പള്ളി , മുറിയാത്തോട് പഞ്ചായത്ത് കമ്യൂണിറ്റി ഹാള്, എഡിഎല്പി സ്കൂള് പള്ളിക്കര, കരുവഞ്ചാല് സെന്റ് തോമസ് പാരിഷ് ഹാള്, വെട്ടിപ്പുറം യുപി സ്കൂള് മാങ്ങാട്ടിടം എന്നിവിടങ്ങളില് രാവിലെ പത്തു മുതല് വൈകുന്നേരം നാലുവരെയും കാട്ടാമ്ബള്ളി കൊല്ലാറത്തിക്കല് പള്ളി ഹാള് , അങ്ങാടിക്കടവ് പ്രാഥമികാരോഗ്യ കേന്ദ്രം, എട്ടിക്കുളം കുടുംബാരോഗ്യ കേന്ദ്രം, അലക്സ് നഗര് വായനശാല എന്നിവിടങ്ങളില് ഉച്ചയ്ക്ക് രണ്ടു മുതല് നാലുവരെയും വടക്കുമ്ബാട് എംസി ആന്ഡ് ഇഎസ് ഇംഗ്ലീഷ് മീഡിയം സ്കൂള്, കോട്ടൂര് സബ് സെന്റര് കൂട്ടുമുഖം, കീഴ്പ്പള്ളി സാമൂഹികാരോഗ്യകേന്ദ്രം ,കടലായി യുപി സ്കൂള് എന്നിവിടങ്ങളില് രാവിലെ പത്തു മുതല് ഉച്ചക്ക് 12.30 വരെയുമാണ് സൗജന്യ പരിശോധനക്ക് സൗകര്യമൊരുക്കിയിരിക്കുന്നത്. പൊതുജനങ്ങള് ഈ സൗകര്യം ഉപയോഗപ്പെടുത്തണമെന്ന് ജില്ലാ മെഡിക്കല് ഓഫീസര് ആരോഗ്യം അറിയിച്ചു.